Ieinteresēto piegādātāju apspriedei RAKUS 2026/112_A

IEINTERESĒTO PIEGĀDĀTĀJU APSPRIEDES NOTEIKUMI
par plānoto atklāto konkursu 
“Medicīnisko preču un materiālu piegāde angioķirurģisko operāciju nodrošināšanai”
(iepirkuma identifikācijas Nr. RAKUS 2026/112)

Apspriede tiek organizēta atbilstoši Publisko iepirkumu likuma 18. panta otrajai daļai.
	Pasūtītājs
	SIA “Rīgas Austrumu klīniskā universitātes slimnīca” (reģistrācijas Nr. 40003951628) 


	Iepirkuma priekšmets
	Medicīnisko preču un materiālu piegāde angioķirurģisko operāciju nodrošināšanai.
 
Galvenais CPV kods: 33000000-0 (Medicīniskās ierīces, ārstniecības vielas un personiskās higiēnas preces).


	Apspriedes mērķis
	Nodrošināt ieinteresēto piegādātāju iespējas iepazīties ar plānotā iepirkuma pamatnosacījumiem, kā arī sniegt viedokli par plānotajām atlases prasībām, aizpildot pievienoto tabulu (pielikums Nr. 1) par paredzētajām kvalifikācijas (atlases) prasībām (pielikums Nr. 2), kā arī izvērtēt pievienoto Tehnisko specifikāciju (pielikums Nr. 3).
Pasūtītājam iespēja saņemt ieinteresēto piegādātāju priekšlikumus iepirkuma dokumentācijas pilnveidei.


	Apspriežamie jautājumi
	· Kvalifikācijas (atlases) prasības; 
· Tehniskā specifikācija.


	Apspriedes norise

	· Apspriede paredzēta rakstiskā formā. Apspriede tiek organizēta, nodrošinot ieinteresēto piegādātāju iespējas attālināti iepazīties ar plānotā iepirkuma pamatnosacījumiem un elektroniskā pasta formā sniegt priekšlikumus iepirkuma dokumentācijas pilnveidei;
· Iepirkuma komisija paziņojumu par apspriedi publicē Iepirkumu uzraudzības biroja Publikāciju vadības sistēmā;
· Apspriedes norises laiks: konkrēts datums, līdz kuram sniedzami ieinteresēto piegādātāju priekšlikumi iepirkuma dokumentācijai, tiek norādīts paziņojumā par apspriedi. 


	Ieinteresēto piegādātāju priekšlikumu iesniegšanas kārtība
	· Ieinteresētais piegādātājs komentārus, priekšlikumus iesniedz, nosūtot tos uz e-pastu: inga.lange@aslimnica.lv līdz 2026. gada 8. septembra plkst. 10:00.
· Ieinteresētā piegādātāja priekšlikumi sagatavojami konstruktīvi un sniedzot pamatojumu noteiktu precizējumu veikšanai. 
· Iesūtot apspriedei informāciju, ieinteresētajam piegādātājam jāizvērtē vai tā ir uzskatāma par komercnoslēpumu vai konfidenciālu informāciju, ko attiecīgi jānorāda.


	Apspriedes valoda
	Komentārus un priekšlikumus ieinteresētais piegādātājs iesūta latviešu valodā. Nepieciešamības gadījumā ieinteresētajam piegādātājam jānodrošina attiecīgi tulkošanas pakalpojumi.


	Priekšlikumu izskatīšanas kārtība
	· Iepirkuma komisija izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaušanai iepirkuma dokumentācijā;
· Iepirkuma komisija ieinteresētajam piegādātājam, kurš iesniedzis priekšlikumus iepirkuma dokumentācijas pilnveidei, nesniedz detalizētu priekšlikumu izvērtējumu un pamatojumu piedāvāto priekšlikumu iekļaušanai vai neiekļaušanai iepirkuma dokumentācijā. 


	Pasūtītāja sniegtā informācija apspriedes laikā ir uzskatāma par plānotu un provizorisku, un tā var mainīties, izstrādājot iepirkuma dokumentāciju. Minētā informācija nerada juridiskas sekas (tiesības un pienākumus) pasūtītājam un piegādātājiem.








